b'\n_START_ARTICLE_\nAndreas Bjelland\n_START_SECTION_\nKlubkarriere\n_START_PARAGRAPH_\nBjelland begyndte at spille fodbold i f\xc3\xb8debyen Fredensborg. Han kom som 13-\xc3\xa5rig til Lyngby BK, hvor han som 18-\xc3\xa5rig kom med i f\xc3\xb8rsteholdstruppen. I 2009 skiftede han til naboklubben FC Nordsj\xc3\xa6lland, hvor han fik sit store gennembrud, idet han var med til at sikre klubben to pokalsejre i 2010 og 2011 samt danmarksmesterskabet 2012._NEWLINE_Den 6. november 2011 blev det offentliggjort, at Bjelland skiftede til hollandske FC Twente med virkning fra sommeren 2012._NEWLINE_Den 2. juli 2015 blev det offentliggjort, at Bjelland skiftede til Brentford FC._NEWLINE_I juli 2018 vendte Andreas Bjelland tilbage til Danmark, da han skrev en fire\xc3\xa5rig kontrakt med F.C. K\xc3\xb8benhavn.\n_START_SECTION_\nLandsholdskarriere\n_START_PARAGRAPH_\nAndreas Bjelland debuterede for det danske A-landshold den 17. november 2010 i en venskabskamp mod Tjekkiet, og hjalp senere hen Danmark med til EM 2012 i Polen/Ukraine, da holdet slog Cypern og Portugal i kvalifikationen._NEWLINE_Han var ogs\xc3\xa5 med i optakten til slutrunden om VM i fodbold 2018, men blev siet fra som en af de sidste, da tr\xc3\xa6ner \xc3\x85ge Hareide var usikker p\xc3\xa5, om Bjelland kunne n\xc3\xa5 at blive en mindre skade kvit i tide. Bjelland var efterf\xc3\xb8lgende meget utilfreds med denne beslutning.\n_START_SECTION_\nPrivat\n_START_PARAGRAPH_\nI februar 2018 blev Bjelland, som en del af de s\xc3\xa5kaldte "Friends of Lyngby", medejer af sin gamle klub Lyngby BK.'